钦定古今图书集成/历象汇编/乾象典/第053卷 > 积尸气
## 钦定古今图书集成/历象汇编/乾象典/第053卷 > 积尸气

按《星经》阙。

按：《史记天官书》：“舆鬼，鬼祠事中白者为质。”

〈注〉《晋灼》曰：“舆鬼五星，其中白者为质。”《正义》曰：“舆鬼中一星，积尸，一名质，主丧死祠祀。”

按：《汉书天文志》同。

按《后汉书天文志》注：“舆鬼五星，天府也。”《黄帝占》曰：“舆
鬼，天目也，朱雀头也。中央星如粉絮，鬼为变害，故言；
一名天尸斧钺，或以病亡，或以诛斩。火克金，天以制
法。”郗萌曰：“舆鬼者，参之尸也。弧射狼，误中参左肩，举
尸之东井，治留尸舆鬼，故曰天尸。鬼之为言归也。”
按《晋书天文志》：“舆鬼五星，天目也。中央星为积尸，主
死”丧祠祀事。一曰“𫓧锧”，主诛斩。

按：《隋书天文志》同。

按《宋史天文志》：“积尸气一星，在鬼宿中，孛孛然入鬼
一度半，去极六十九度，在赤道内二十二度，主死丧
祠祀。一曰铁锧，主诛斩。”

按《观象玩》占，鬼中央白色如粉絮者，谓之“积尸气。一
曰天尸，主死丧祠祀；一曰铁锧，主刑罚，主诛斩。如云
非云，如星非星，见气而已。”